SELETUSKIRI

1. Sissejuhatus

Mitmeaastase finantsraamistiku määrus aastateks 2021–2027 võeti vastu 2020. aasta detsembris. 2021. aasta keskel võeti vastu eelarve jagatud täitmise alla kuuluvate fondide õigusraamistik aastateks 2021–2027, eelkõige ühissätete määrus. See tähendas, et eelarve jagatud täitmise alla kuuluvate fondide programmitöö õigusraamistik kehtestati hilinemisega.

Mitmeaastase finantsraamistiku määruse artikliga 7 on ette nähtud mitmeaastase finantsraamistiku ülemmäärade konkreetne kohandamine, mille komisjon peab tegema 2022. aasta alguses, et võimaldada kindlaksmääratud fondide, mille eelarvet täidetakse jagatult, 2021. aasta kasutamata või järgmisse eelarveaastasse üle kantud kulukohustuste assigneeringute ülekandmist juhul, kui pärast 1. jaanuari 2021 võetakse vastu uued eeskirjad või programmid, mille eelarvet täidetakse jagatult. Üheksa asjaomast fondi, mille loetelu on esitatud mitmeaastase finantsraamistiku määruse artikli 7 lõikes 1, on Euroopa Regionaalarengu Fond, Euroopa Sotsiaalfond+, Ühtekuuluvusfond, Õiglase Ülemineku Fond, Euroopa Maaelu Arengu Põllumajandusfond, Euroopa Merendus- ja Kalandusfond, Varjupaiga-, Rände- ja Integratsioonifond, Sisejulgeolekufond ning integreeritud piirihalduse fondi piirihalduse ja viisade rahastamisvahend.

Komisjon kohandab mitmeaastase finantsraamistiku alamrubriigi 2a ning rubriikide 3, 4 ja 5 ülemmäärasid vastavalt mitmeaastase finantsraamistiku määruse artiklile 7 ja selle kohandamise tulemused on esitatud eraldi teatises.

2022. aasta paranduseelarve projekt nr 1 kajastab kõnealuse ümberpaigutuse konkreetset mõju 2022. aasta kulukohustuste assigneeringutele, mis on ette nähtud eelarve jagatud täitmise alla kuuluvate fondide jaoks alamrubriigis 2a ning rubriikides 3, 4 ja 5. Ülejäänud ümberpaigutatavad summad kajastuvad vastavalt 2023., 2024. ja 2025. aasta eelarveprojektides.

Käesoleva paranduseelarve projekti üldine netomõju 2022. aasta eelarve kuludele väljendub kulukohustuste assigneeringute suurenemises 12 247,1 miljoni euro võrra. Täiendavaid maksete assigneeringuid ei taotleta.

2. Taotlused mitmeaastase finantsraamistiku rubriikide ja programmide kaupa

Mitmeaastase finantsraamistiku kohandamist käsitleva teatise ja käesoleva paranduseelarve vastuvõtmine on vajalik eeltingimus kõigi selliste programmide rakendamiseks 2022. aastal, mida ei võetud 2021. aastal vastu eelarveliste kulukohustuste esimese osamakse ja eelmaksete tegemise ajaks nende programmide raames. Ümberplaneerimine puudutab kõiki 27 liikmesriiki. Paranduseelarve projekti kiire vastuvõtmine hoiaks ära edasised viivitused programmide rakendamises.

Vastavalt mitmeaastase finantsraamistiku määruse artiklile 7 kantakse 2021. aastal kasutamata ja 2022. aastasse üle kandmata eraldised võrdsetes osades aastatesse 2022–2025. Seetõttu kajastab käesolev paranduseelarve projekt seda, et 25 % 2021. aastal kasutamata jäänud assigneeringutest (st kasutamata ja üle kandmata jäänud kulukohustuste assigneeringud), mis on kokku 12 247,1 miljonit eurot, paigutatakse ümber 2022. eelarveaastasse. 2022. aastasse ümberpaigutatavad konkreetsed summad on esitatud eelarveridade kaupa järgnevates tabelites.

Komisjon ei tee käesoleva paranduseelarve projekti raames ühtki maksete assigneeringute taseme muutmisettepanekut. Nagu tavaliselt, jälgib komisjon tähelepanelikult eelarve täitmist, mille tulemusena võidakse teha kohandamisettepanekuid hiljem aasta jooksul.

2.1 Alamrubriik 2a – Majanduslik, sotsiaalne ja territoriaalne ühtekuuluvus

Kulukohustuste assigneeringute suurenemine 2022. aastal, mis tuleneb 2021. aastal kasutamata ja 2022. aastasse üle kandmata jäänud assigneeringute 25 % ümberpaigutamisest, on 11 605,4 miljonit eurot, mis jaguneb järgmiselt.

Eelarverida Nimetus Kulukohustuste assigneeringud Euroopa Regionaalarengu Fond (ERF) 05 02 01 ERF — Tegevuskulud 7 224 718 708 05 02 04 Õiglase Ülemineku Fond (JTF) — Euroopa Regionaalarengu Fondist (ERF) makstav toetus 14 353 159 05 02 07 Piirihalduse ja viisapoliitika rahastu — Toetus ERFist 11 307 381 Ühtekuuluvusfond 05 03 01 Ühtekuuluvusfond — Tegevuskulud 1 166 831 558 05 03 05 Piirihalduse ja viisapoliitika rahastu — Toetus Ühtekuuluvusfondist 2 985 607 Euroopa Sotsiaalfond+ (ESF+) 07 02 01 ESF+ jagatud eelarve täitmise haru — Tegevuskulud 3 175 830 376 07 02 03 Õiglase Ülemineku Fond (JFT) — Toetus ESF+-st 3 588 359 07 02 09 Piirihalduse ja viisapoliitika rahastu — Toetus ESF+-st 5 771 169 Kokku 11 605 386 317

2.2 Rubriik 3 – Loodusvarad ja keskkond

Kulukohustuste assigneeringute suurenemine 2022. aastal, mis tuleneb 2021. aastal kasutamata ja 2022. aastasse üle kandmata jäänud assigneeringute 25 % ümberpaigutamisest, on 445,7 miljonit eurot, mis jaguneb järgmiselt.

Eelarverida Nimetus Kulukohustuste assigneeringud Euroopa Merendus-, Kalandus- ja Vesiviljelusfond (EMKVF) 08 04 01 EMKVF — Tegevuskulud jagatud eelarve täitmise raames 162 067 555 08 04 05 Piirihalduse ja viisapoliitika rahastu — Toetus EMKVFist 344 024 Õiglase Ülemineku Fond 09 03 01 Õiglase Ülemineku Fond (JTF) — Tegevuskulud 283 257 264 Kokku 445 668 843

2.3 Rubriik 4 – Ränne ja piirihaldus